Silvia Sparks

**Silvia Perea Labayen**, conocía artísticamenti comu **Silvia Sparks**, (Gijón, 14 d'abostu de 1986) es una tradutora, filósofa i umorista española. 
## Correúra
Estudió Filosofía ena Nuversidá de Ovieu i ena Nuversidá Complutensi de Mairil (UCM). Completó la su hormación con estudius de guion ena London Film Academy de Londri (Reinu Uníu). Duranti esta etapa desenroó envestigacionis a tentu d'utoris comu Wilhelm Reich i Friedrich Nietzsche, enantis d'oriental la su correúra profissional acia el umol i la criación escénica.

Dendi 2015, se dedica profissionalmenti ala comedia de stand up. Atúa en castellanu, ingrés i francés, i á atuau en numirosus espacius del panorama nacional i entrenacional, dendi salas alternativas ata teatrus comu el Théâtre Marie Bell de París. Á gravau monólogus pal canal ''Phi Beta Lambda'' i, en 2024, participó con un monólogu en ingrés nel pograma *The Arts Hour* dela *[[BBC]]*, gravau en Mairil. El su espetáculu de comedia en solitariu se mantien en cartel dendi 2021 i, amás, produzi i presenta *Punch Comedy English*, un espectáculu de comedia en ingrés con participación de cómicus nacionalis i entrenacionalis.

Nel ámbitu udiovisual i radiofónicu, en 2018 participó en segunda temporada del show de Ignatius Farray *La Commedia.* Al añu siguienti, en 2019, hue calavoraora del pograma *[[Las que faltaban]]*, emitíu en Movistar#0 i presentau por Thais Villas, considerau el primel *late night* de la televisión española con un equipu únicamenti femeninu. Á participau tamién ena Tertulia de cómicus del pograma *[[A vivir que son dos días]]*, dirigíu por Javier del Pino ena *[[Cadena SER]]*, i á calavorau comu guionista en albondu medius i produtoras, comu *[[Cuatro]]*, *Cadena SER*, El Extraordinario y Noodles Productions.

Entri 2021 i 2024 hormó parti del equipu de redación dela revista satírica *[[Mongolia (revista)|Mongolia]]*, ondi escrevió junta Pablo Velasco i Dario Adanti testus ditorialis i ondi tenía una columna propia. La pubricación es conocía pola su defensa dela libertá d'espresión i hue reconocía col Premiu Almudena Grandes de *[[Infolibre|InfoLibre]]*. Amás, calavora con una columna umorística nel pediórico *[[La Nueva España]]*.

### Tradución
Comu tradutora literaria, Silvia Perea Labayen á desenroau una parti importanti dela su correúra nel ámbitu dela novela gráfica i los librus d'arti, calavorandu con ditorialis entrenacionalis comu Dark Horse Comics i Abrams Books. El su trebaju se centra prencipalmenti ena tradución del francés, catalán i castellanu al ingrés, assín comu en traducionis bilingüis destinás a mercaus entrenacionalis.

Entri las sus traducionis más destacás s'encuentra *Us*, novela gráfica dela estorietista española Sara Soler que relata el processu de transición dela pareja dela utora i la manera en que dambas afrontarun essi procesu. Esta obra hue reconocía con premius a mejol guion i mejol obra i la su traducción contribuyó ala difusión nel mercau anglosajón. Tamién traduxu *Náufragos* (*Castaways*), novela gráfica de Laura Pérez i Pablo Monforte sobri la memoria, el pasau i la dentiá, i ganaora del Premiu Fnac de Novela Gráfica. 

Nel ámbitu del libru d'arti atijau a producionis udiovisualis, participó ena tradución de *The Art of Maya and the Three*, adatación del libru d'arti dela serii d'animación *[[Maya y los tres]]*, criá por Jorge R. Gutiérrez pa Netflix. Tamién traduxu *The Art of El Tigre: The Adventures of Manny Rivera*, libru dedicau ala serii d'animación *[[El Tigre: las aventuras de Manny Rivera|El Tigre]]*, desenroau por Jorge R. Gutiérrez, Sandra Equihua i Chris McDonnell, i producíu por Nickelodeon i *[[CBS]]*.

En 2022 traduxu *The Division: Remission*, obra escrevía por Jean-David Morvan i ilustrada por The Tribe, basá nel universu del videojuegu ''Tom Clancy’s The Division''.

## Obras traducías

* 2021 – *The Art of Maya and the Three*, de Jorge R. Gutiérrez. Libro de arte. Traducción al inglés y al español para Dark Horse Books. ISBN 978-1506725956.
* 2022 – *Castaways*, de Laura Pérez y Pablo Monforte. Traducción del catalán al inglés para Dark Horse Comics. ISBN 978-1506727356.
* 2022 – *The Division: Remission*, de Jean-David Morvan. Traducción del francés al inglés para Les Deux Royaumes y Dark Horse Books.
* 2023 – *Us*, de Sara Soler. Novela gráfica. Traducción al inglés para Dark Horse Comics. ISBN 978-1506734194.
* 2025 – *Red & Blue: Monster Hunters*, de Sara Soler. Novela gráfica infantil. Traducción al inglés para Dark Horse Comics. ISBN 978-1506749976.
*
* 2025 – *The Art of El Tigre: The Adventures of Manny Rivera*. Libro de arte. Traducción al inglés y al español para Abrams Books. ISBN 978-1419762130.

## Referencias

## Atijus p'ahuera
* Página web oficial de Silvia Sparks
* Silvia Sparks en ''Phi Beta Lambda'' (enero de 2020) en YouTube.